**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL ROKIŠKIO RAJONO SAVIVALDYBĖS MERO PAVADUOTOJO EGIDIJAUS VILIMO ATLEIDIMO IŠ PAREIGŲ PRIEŠ TERMINĄ**

2018 m. sausio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 3 punktu, 19 straipsnio 4 dalimi ir 10 dalimi, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“ 12.3 papunkčiu, 177 punktu, 205 punktu bei atsižvelgdama į Rokiškio rajono savivaldybės mero Antano Vagonio teikimą, Rokiškio rajono savivaldybės taryba n u s p e n d ž i a:

1. Atleisti Rokiškio rajono savivaldybės mero pavaduotoją Egidijų Vilimą iš Rokiškio rajono savivaldybės mero pavaduotojo pareigų prieš terminą nuo 2018 m. sausio 29.d.

2. Teisės aktų nustatyta tvarka išmokėti Egidijui Vilimui iki atleidimo dienos priklausantį darbo užmokestį ir kompensaciją už nepanaudotas atostogas.

3. Išmokėti Egidijui Vilimui 3 mėnesių jo vidutinio darbo užmokesčio išmoką, išmokant per 3 mėnesius lygiomis dalimis kas mėnesį, jei jis nepradės eiti pareigų valstybės tarnyboje anksčiau negu po trijų mėnesių.

4. Įpareigoti Egidijų Vilimą iki 2018 m. sausio 29 d. darbo dienos pabaigos perduoti reikalus savivaldybės merui Antanui Vagoniui pagal reikalų perdavimo aktą.

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

**ROKIŠKIO RAJONO SAVIVALDYBĖS TARYBOS SPRENDIMO**

**DĖLROKIŠKIO RAJONO SAVIVALDYBĖS MERO PAVADUOTOJO EGIDIJAUS VILIMO ATLEIDIMO IŠ PAREIGŲ PRIEŠ TERMINĄ**

 **AIŠKINAMASIS RAŠTAS**

 **Parengto sprendimo projekto tikslai ir uždaviniai.** Vadovaujantis Lietuvos Respublikos vietos savivaldos įstatymo nuostatomis atleisti savivaldybės mero pavaduotoją Egidijų Vilimą prieš terminą.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, patvirtintas Rokiškio rajono savivaldybės tarybos 2015 m. kovo 27d. sprendimu Nr. TS-102 ‚Dėl Rokiškio rajono savivaldybės tarybos veiklos reglamento patvirtinimo“.

 **Sprendimo projekto esmė.** Lietuvos Respublikos vietos savivaldos įstatymo 16 straipsnio 2 dalies 3 punktas nustato, kad savivaldybės tarybos išimtinė kompetencija yra prieš terminą , mero teikimu, atleisti mero pavaduotoją. Rokiškio rajono savivaldybės meras potvarkiu pateikė Rokiškio rajono savivaldybės tarybai siūlymą atleisti Rokiškio rajono savivaldybės mero pavaduotoją Egidijų Vilimą iš Rokiškio rajono savivaldybės mero pavaduotojo pareigų prieš terminą, susiformavus naujai valdančiajai koalicijai.

 Lietuvos Respublikos vietos savivaldos įstatymo 19 straipsnio 4 dalis numato, kad mero pavaduotojas mero teikimu prieš terminą netenka įgaliojimų, jeigu už sprendimą atleisti mero pavaduotoją balsuoja visų savivaldybės tarybos narių dauguma.

 Lietuvos Respublikos vietos savivaldos įstatymo 19 straipsnio 10 dalis numato, kad jeigu mero pavaduotojas prieš terminą netenka savo įgaliojimų (išskyrus atvejus, kai mero pavaduotojas savo įgaliojimų netenka Vyriausybės arba Valstybės kontrolės siūlymu už įstatymų ar kitų teisės aktų pažeidimus, dėl kurių padaryta esminės žalos valstybės ar savivaldybės interesams ir nuosavybei; kai pateikia atsistatydinimo prašymą arba netenka savivaldybės tarybos nario įgaliojimų savivaldybės tarybos sprendimu pagal Lietuvos Respublikos vietos savivaldos įstatymo 25¹ straipsnį ), turi teisę Vyriausybės nustatyta tvarka grįžti į iki išrinkimo savivaldybės tarybos nariu eitas pareigas, o kai tokios galimybės nėra, – į kitas tos pačios ar žemesnės kategorijos pareigas, jeigu eitos pareigos pagal teisės aktus priskiriamos valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms. Be to, mero pavaduotojas turi teisę grįžti į iki išrinkimo savivaldybės tarybos nariu eitas pareigas, jeigu jis ėjo šias pareigas savivaldybės ar valstybės biudžetinėje ar viešojoje įstaigoje arba savivaldybės kontroliuojamoje įmonėje, o kai tokios galimybės nėra, – į kitas pareigas savivaldybės ar valstybės biudžetinėje ar viešojoje įstaigoje arba savivaldybės kontroliuojamoje įmonėje. Jeigu šis asmuo iki išrinkimo savivaldybės tarybos nariu tokių pareigų nėjo arba atsisakė pasiūlytų kitų žemesnės kategorijos pareigų, pagal teisės aktus priskiriamų valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms, arba kitų pareigų savivaldybės ar valstybės biudžetinėje ar viešojoje įstaigoje arba savivaldybės kontroliuojamoje įmonėje, jam išmokama 3 mėnesių jų vidutinio darbo užmokesčio dydžio išmoka. Ji išmokama per 3 mėnesius lygiomis dalimis kas mėnesį. Jeigu asmuo pradeda eiti pareigas valstybės tarnyboje anksčiau negu po 3 mėnesių, likusi neišmokėta išmokos dalis nemokama.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinti aukščiau iš vardintų teisės aktų reikalavimai.

**neigiamos** – nėra.

**Kokia sprendimo nauda Rokiškio rajono gyventojams:**

Tiesioginės naudos nebus.

**Finansavimo šaltiniai ir lėšų poreikis:** sprendimo įgyvendinimui lėšos reikalingos išmokėti Savivaldybės merui priklausančiam darbo užmokesčiui, kompensacijai už nepanaudotas atostogas ir 3 mėnesių vidutinio darbo užmokesčio dydžio kompensacijai.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė